stanford-oval/wikipedia huggingface dataset:
אדוארד גרל
ביוגרפיה

אדוארד גרל נולד בברלין. הוא למד אצל קרל פרידריך צלטר ובהמלצתו בשנת 1817 קיבל משרת נגן עוגב בניקולאיקירכה בברלין. הוא התקבל לאקדמיה לשירה של ברלין והיה חבר בה שנים רבות. בשנים 1856–1876 האו היה המנהל של הארגון.
בשנת 1853 אדוארד גרל התקבל לאקדמיה פרוסית לאמנויות. בשנת 1864 הוענק לו פור לה מריט.
במחצית השנייה של המאה ה-19 הוא נחשב לאחד האישים המצטיינים בחיי המוזיקה של ברלין, כמלחין פורה ורב-גוני במיוחד וכדוגל באידיאל המוזיקה הווקלית "העירומה", שירת קפלה. גרל הלחין בעיקר מוזיקה ווקאלית, כולל קנטטות, אורטוריות ואופרות. הוא היה בין מקדמי הכרה מחודשת של יצירות מאת ג'ובאני פלסטרינה.
אדוראד גרל היה מורה למוזיקה שנים רבות. גוסטב לאנגה נמנה עם תלמידיו.
Don't Start Now

"Don't Start Now" (בעברית: "אל תתחיל עכשיו") הוא סינגל שהוקלט על ידי הזמרת-יוצרת הבריטית דואה ליפה, מתוך אלבומה השני, Future Nostalgia. השיר יצא לאור ב-31 באוקטובר 2019, כסינגל הראשון מתוך האלבום על ידי חברת תקליטים וורנר רקורדס.
השיר הגיע למקום השני במצעד הסינגלים הבריטי. בחודש ינואר 2023 הגיע השיר ל-2.1 מיליארד השמעות בפלטפורמת הסטרימינג, ספוטיפיי.
רקע וכתיבה

השיר נכתב על ידי דואה ליפה, קרולין פורויאן, אמילי סקווטרס ויאן קירקפטריק והופק על ידי יאן קירקפאטריק. השיר משלב את סגנונות הנו-דיסקו והדיסקו. בסמוך לצאתו כסינגל, עלה השיר לרשת הזרמת המדיה ספוטיפיי.
בניו זילנד קיבל השיר את תואר הזהב על מכירות של למעלה מ-15,000 עותקים.
וידאו קליפ

הווידאו קליפ שיצא עבור השיר, הועלה לערוץ היוטיוב של דואה ליפה ב-1 בנובמבר 2019. בקליפ ניתן לראות את ליפה כשהיא הולכת עם נערות בעיר ובחדר מדרגות, תוך שהיא שרה לעצמה מול מראה ורוקדת במועדון דיסקו.
נכון למרץ 2020 מונה הצפיות של הקליפ עומד על כ-167 מיליון צפיות.
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 2× | 280,000 |
| איטליה (FIMI) | פלטינה | 70,000 |
| ארצות הברית (RIAA) | פלטינה 2× | 2,000,000 |
| בלגיה (BEA) | פלטינה | 40,000 |
| ברזיל (Pro-Música Brasil) | יהלום 2× | 320,000 |
| בריטניה (BPI) | פלטינה | 1,200,000 |
| גרמניה (BVMI) | זהב | 200,000 |
| דנמרק (IFPI Denmark) | פלטינה | 90,000 |
| נורווגיה (IFPI Norway) | פלטינה | 60,000 |
| ניו זילנד (RMNZ) | יהלום 2× | 60,000 |
| ספרד (PROMUSICAE) | פלטינה | 40,000 |
| פורטוגל (AFP) | פלטינה | 20,000 |
| צרפת (SNEP) | פלטינה | 200,000 |
| קנדה (Music Canada) | פלטינה 2× | 160,000 |
סטרימינג
| נורווגיה (IFPI Norway) | פלטינה | 6,000,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 31 באוקטובר 2019 | הזרמת מוזיקה • הורדה דיגיטלית | רגילה | וורנר רקורדס |  |
| אוסטרליה | 1 בנובמבר 2019 | רדיו שירים עכשוויים | רגילה | וורנר רקורדס |  |
| איטליה | 1 בנובמבר 2019 | רדיו שירים עכשוויים | רגילה | וורנר רקורדס |  |
| בריטניה | 1 בנובמבר 2019 | רדיו שירים עכשוויים | רגילה | וורנר רקורדס |  |
| ארצות הברית | 5 בנובמבר 2019 | רדיו שירים עכשוויים | רגילה | וורנר רקורדס |  |
| עולם | 26 בנובמבר 2019 | הזרמת מוזיקה • הורדה דיגיטלית | רמיקס מאת דום דולה | וורנר רקורדס |  |
| עולם | 6 בדצמבר 2019 | הזרמת מוזיקה • הורדה דיגיטלית | רמיקס מאת פרפל דיסקו מאשין | וורנר רקורדס |  |
| עולם | 6 בדצמבר 2019 | הזרמת מוזיקה • הורדה דיגיטלית | רמיקס מאת זאק וויטנס (גרסת בנות הים ממאליבו) | וורנר רקורדס |  |
| עולם | 18 בדצמבר 2019 | הזרמת מוזיקה • הורדה דיגיטלית | רמיקס מאת קונגס | וורנר רקורדס |  |
| עולם | 10 בינואר 2020 | הזרמת מוזיקה • הורדה דיגיטלית | מיני-אלבום רמיקסים | וורנר רקורדס |  |
| עולם | 24 בינואר 2020 | הזרמת מוזיקה • הורדה דיגיטלית | רמיקס מאת רגארד | וורנר רקורדס |  |
| עולם | 21 בפברואר 2020 | הזרמת מוזיקה • הורדה דיגיטלית | רמיקס מאת ליב אין אל. איי. | וורנר רקורדס |  |
בית החרושת של וגנר

בית החרושת של האחים וגנר נוסד ביפו כמסגרייה ונפחייה בעשור האחרון של המאה ה-19. עד מלחמת העולם הראשונה ביסס בית החרושת את מעמדו כחשוב ביותר לעבודות מתכת בתחומי ארץ ישראל. לימים נקרא בשם "נחושתן" ועבר לייצר מעליות. הייצור במפעל נמשך עד שנות ה-70. בתחילת שנות ה-80 החליטה חברת "נחושתן" לקדם תוכנית בניין עיר במתחם, אך תוכנית זו לא הושלמה.
הוא ממוקם בדרך אילת 61, תל אביב.
היסטוריה

"בית החרושת של האחים וגנר" נוסד בשכונת ולהאלה ביפו כמסגרייה ונפחייה בעשור האחרון של המאה ה-19 על ידי האחים הטמפלרים וילהלם וגיאורג וגנר, בנים למשפחה ענפה של חרשי ברזל. בבית החרושת עסקו ביציקות ברזל, בהרכבת מנועים ובמשאבות מים אשר סייעו רבות לפיתוח החקלאות ביפו וסביבתה.. בסמוך לבית החרושת הקימו את מגורי המשפחה. עד מלחמת העולם הראשונה ביסס בית החרושת את מעמדו כחשוב ביותר לעבודות מתכת בתחומי א"י. בפברואר 1917, בעיצומה של מלחמת העולם הראשונה ספג בית החרושת פגיעות קשות ממשחתת צרפתית מן הים, בשל החשד שייצרו בו נשק.
לאחר המלחמה הוא שוקם והמשיך לפעול עד לתחילתה של מלה"ע השנייה. אז הוחלט על ידי הבריטים לגרש מהארץ את בני קהילת הטמפלרים, שנחשבו אזרחי מדינת אויב. במרץ 1946, בתום מלחמת העולם ולאחר מגעיו של מר גוטהילף וגנר עם הבריטים להשבת הטמפלרים ארצה, התנקש הפלמ"ח בחייו ברחוב לוינסקי בת"א. מטרת ההתנקשות הייתה להבהיר לגרמנים כי חזרתם לארץ אינה רצויה. עם קום המדינה נסתם הגולל על אפשרות שובם של הטמפלרים לבתיהם. הרכוש הרב שהותירו הועבר לרשות מדינת ישראל כחלק מהסכם השילומים. לאחר גירושם ועם צמיחת העיר תל אביב, עברו מבני המשפחה ובית החרושת מיד ליד ומצבם הידרדר. בין השאר, שיכנו בהם עולים ממצרים, השתמשו בהם כבית ספר (3) ולאחר מכן "בית החרושת של וגנר" המשיך פעילותו בשם "נחושתן" ולימים עבר לייצר מעליות. הייצור במפעל נמשך עד שנות ה-70.
בתחילת שנות ה-80 החליטה חברת "נחושתן" לקדם תוכנית בניין עיר במתחם. הכוונה הייתה להקים שני בנייני משרדים. בתוכנית לא הייתה כל התייחסות לנושא השימור. התב"ע קיבלה תוקף בשנת 1989. בראשית שנות ה-90 נרכשו שטח המפעל ומבניו על ידי לוי קושניר שביקש לשנות את ייעוד הבנייה במתחם ממשרדים למגורים. להכנת תוכנית הבינוי החדשה תוך שימור המבנים ההיסטוריים בשטח המפעל לשעבר שכרה חברת "נחושתן" את שירותיו של האדריכל אברהם יסקי.
תיאור המתחם

המתחם כולל חמישה מבנים מלבד שער הכניסה מרחוב אילת: בית מגורים חד-קומתי (שימש כמשרדי בית החרושת), בית מגורים דו-קומתי, וילה, מבנה בית החרושת.
מצב המתחם כיום

מאז סיום תוכנית שימור המתחם בשנים 2004–2009 ועם סיום בניית "מגדל נווה צדק" ואכלוסו פסקה התעניינותם של היזמים בהשלמת השימור והכשרת חמשת המבנים של בית החרושת לפי התכנית, וכך המבנים המשומרים הוזנחו לחלוטין ועד היום עומדים ריקים וללא שימוש. עובדה זו גורמת לבלייה מואצת והתדרדרותם הפיזית של המבנים ההיסטוריים. מזה זמן מקודמת תוכנית להסבת המבנים למלון בוטיק. ב-2009 סביב המבנים הוקמה רחבה מטופחת וגשר הולכי רגל, המקשר בין המתחם לבין שכונת נווה צדק, שמעבר לציר הרכבת הטורקית הישנה, מעין "שכיית החמדה האירופית" בלבה של תל אביב.
לקריאה נוספת

מאיר דיזנגוף, עם תל אביב בגולה
נחום גוטמן, שביל קליפות התפוזים
הערות שוליים

1 2  יוסי ביילין, מאה שנה לפינוי תל אביב, באתר ישראל היום, ‏מרץ 23,2017
1 2 3 4 5 6  אמנון בר אור-טל גזית, מתחם בית החרושת של האחים וגנר (נחושתן), דרך אילת 61 – תל אביב, באתר אמנון בר אור
↑  מפה עם סימון בית החרושת (באנגלית), 1917, באתר הספרייה הלאומית, אוסף המפות ע"ש ערן לאור
1 2 3  יהודית יהב, בית חרושת לאמנות בלב תל אביב, באתר ynet, 9 בספטמבר 2009
דאדלי מור

| --- | --- |

דאדלי מור, 1975
 לידה:  19 באפריל 1935 האמרסמית', הממלכה המאוחדת 
 פטירה:  27 במרץ 2002 (בגיל 66) פליינפילד, ארצות הברית 
 מקום קבורה:  בית הקברות הילסייד 
 שם לידה:  Dudley Stuart John Moore 
 מדינה:  הממלכה המאוחדת 
 תקופת הפעילות:  1961–2002 (כ־41 שנים)
 מקום לימודים:  מודלין קולג' 
 בן או בת זוג:  סוזי קנדל (15 ביוני 1968–ספטמבר 1972)  Brogan Lane (1988–1991)  טיוזדיי ולד (20 בספטמבר 1975–18 ביולי 1980)  Nicole Rothschild (1994–1998) 
 פרסים והוקרה:  פרס גלובוס הזהב לשחקן הטוב ביותר לסרט מוזיקלי או קומי (1985)  פרס גלובוס הזהב לשחקן הטוב ביותר לסרט מוזיקלי או קומי (1982)  פרס טוני מיוחד (1963)  פרס גראמי  כוכב בשדרת הכוכבים בהוליווד  מפקד במסדר האימפריה הבריטית 
 פרופיל ב-IMDb
 
דאדלי סטיוארט ג'ון מור (באנגלית: Dudley Stuart John Moore; ‏19 באפריל 1935 - 27 במרץ 2002) היה שחקן קולנוע, קומיקאי, מלחין ומוזיקאי אנגלי. זכה בפרס גראמי, בשני פרסי פרסי טוני ובשני פרסי גלובוס הזהב על תפקידיו בסרטים "מיקי ומוד" ו"ארתור" עליו גם היה מועמד לפרס אוסקר לשחקן הטוב ביותר.
ביוגרפיה

מור נולד וגדל בפרבר דגנהאם שבמזרח לונדון למשפחה במעמד הפועלים.
כדי לברוח מבעיותיו האישיות שנבעו מגובהו הנמוך ורגלו הקצרה הפך מור בגיל שש לנער מקהלה וניגן על פסנתר וכינור.
עם השנים הפך לפסנתרן מוכשר, ניגן בפני קהל בכנסיות ובחתונות.
למד בתיכון המקומי שבדגנהאם והצטיין בתחום המוזיקה.
כישורו המוזיקלי העניק למור מלגה ל"מכללת מגדאלן" שבחסותה של אוניברסיטת אוקספורד.
בעת שלמד מוזיקה והלחנה, עבר מור גם לתחום המשחק והופיע לצד אלן בנט במופעי בידור באוניברסיטה.
בנט המליץ על מור למופע הקומי "מאחורי השוליים", המופע בהשתתפותם זכה להצלחה בבריטניה וגם בארצות הברית, מור שהופיע לצידם של בנט, ג'ונתן מילר ופיטר קוק זכה איתם בפרס הטוני בשנת 1963.
מור החל להתעניין בג'אז והפך להיות פסנתרן ג'אז ומלחין, בתחילת דרכו כמוזיקאי עבד עם אומני הג'אז ג'ון דקוורת' וקליאו ליין.
בתחילת שנות ה-60 הקים את "שלישיית דאדלי מור" ביחד עם עוד ארבעה נגנים, הלהקה ערכה בעיקר הופעות ארציות וטלוויזיוניות.
מור הושפע מאמני הזא'נר הגדולים אוסקר פיטרסון וארול גארנר.
קריירה

לאחר גיחה קצרה לניו יורק חזר מור לבריטניה כדי להופיע ב-1965 לצד הקומיקאי פיטר קוק בסדרה הקומית "לא רק... אבל גם". בסדרה כיכבו השניים בתפקידים הראשיים והתפרסמו בעיקר בזכות בתור הצמד "פיט ודאד". מור וקוק חלקו באותה שנה פרס באפט"א על עבודתם. השניים כיכבו לאחר מכן גם בקומדיות הבריטיות המצליחות "הקופסה השגויה" בתור ג'ון ומוריס דודיו של מייקל פינסבורי (מייקל קיין) ו"הרי את מכושפת לי" שם גילמו מור את הטבח סטנלי מון שמוכר את נשמתו לשטן (קוק) בתמורה לשבע משאלות,
מור גם הלחין את פסקול הסרט.
ב-1972 השתתף בגרסה מוזיקלית מהנאמנות ביותר לרומן המפורסם "הרפתקאות אליס בארץ הפלאות".
בשנת 1974 רשם מור הצלחה ענקית עם שותפו קוק, השניים זכו בפרס הטוני ובפרס גראמי על עבודתם המקצועית והמוזיקלית במחזה "ערב טוב".
לקראת סוף שנות ה-70 עבר מור להתגורר בהוליווד, ב-1978 הופיע לראשונה בהפקה קומית אמריקאית "תרגיל לבלשית מתחילה". על תפקיד הבכורה שלו בהוליווד קיבל מועמדות לפרס גלובוס הזהב לתפקיד קומי.
את פריצתו הגדולה עשה מור ב-1979 בתפקיד הראשי של המוזיקאי המזדקן ג'ורג וובר בקומדיה של בלייק אדוארדס "10", מור הועמד בפעם השנייה על הופעתו הקומית בסרט לפרס גלובוס הזהב.
ב-1981 שיחק מור בלהיט הקומי "ארתור" בדמותו של הפלייבוי העשיר והשיכור ארתור באך. הועמד לפרס אוסקר לשחקן הטוב ביותר וזכה בפרס גלובוס הזהב לשחקן בתפקיד קומי/מוזיקלי.
ב-1982 שיחק בסרט "שישה שבועות" לצדה של מרי טיילר מור.
מור הנחה בשנת 1983 את טקס האוסקר ביחד עם לייזה מינלי, וולטר מתאו וריצ'רד פריור. היה מועמד לפרס גלובוס הזהב על הפסקול שסיפק לסרט "שישה שבועות".
ב-1984 זכה מור בפרס גלובוס זהב נוסף בזכות תפקידו כמיקי, שדר הטלוויזיה בקומדיה "מיקי ומוד".
ב-1985 גילם את השדון היצירתי פאטץ' בקומדיית חג המולד שוברת הקופות "סנטה קלאוס: הסרט".
חיים אישיים

מור חווה ארבע מערכות נישואים עם בורגן ליין, השחקניות סוזי קנדל וטיוזדיי וולד (ממנה למור ילד אחד בשם פטריק) וניקול רוטשילד (ממנה למור ילד אחד בשם ניקולס).
מור שמר על יחסים טובים עם נשותיו לשעבר ליין, קנדל ווולד, אך נטר טינה לאשתו הרביעית ניקול רוטשילד איתה ניהל גירושים קשים בעת שהיה חולה, רוטשילד אף הגישה תלונה כנגד מור בטענה שהכה אותה. למור גם הייתה מערכת יחסים רומנטית עם לייזה מינלי
בשנת 1997 עבר מור ניתוח מעקפים בלונדון, לאחר מספר אירועי מוח בהם לקה.
ב-1998 הצהירה אשתו רוטשילד שמור מחכה למותו, אך טענות אלו נשללו על ידי אשתו הראשונה.
ב-1999 הודיע לראשונה שהוא סובל ממחלה ניוונית חשוכת מרפא של מערכת העצבים המרכזית הנקראת progressive supranuclear palsy (PSP). המחלה פגעה בכושר הדיבור ובתנועתיות שלו. כתוצאה ממנה לקה בדלקת ריאות ממנה נפטר.
ב-2001 קיבל מור את תואר מסדר האימפריה הבריטית, למרות מצבו הבריאותי הקשה הגיע לטקס ההוקרה.
מור נקבר ב"בית הקברות הילסייד" שבעיירה סקוטץ' פליינס, ניו ג'רזי.
פילמוגרפיה

הקופסה השגויה (1966)
הרי את מכושפת לי (1967)
חדר השינה (1969)
מונטה קרלו או מאסר (1969)
הרפתקאות אליס בארץ הפלאות (1972)
תרגיל לבלשית מתחילה (1978)
10 (1979)
משה והרשל'ה (1980)
ארתור (1981)
שישה שבועות (1982)
חולה אהבה (1983)
שלך בבגידה (1984)
קומדיה רומנטית (1984)
מיקי ומוד (1984)
הגנה עצמית (1984)
סנטה קלואס: הסרט (1985)
אבא רד ממני (1987)
כוסית לארתור (1987)
ההרפתקאות של מילו ואוטיס (1989)
רעיון מטורף (1990)
תאשימו את נער המלון (1992)
מייטי קונג (1998)
Hana

Hana הוא אלבום האולפן השישי של הזמרת-יוצרת האנגליה סופי אליס-בקסטור. האלבום יצא לאור ב-2 ביוני 2023, על ידי חברת התקליטים קוקינג ויניל.
רשימת רצועות

| Hana> מס' | Hana> שם | Hana> משך | Hana>  | Hana>  | Hana>  | Hana>  | Hana>  | Hana>  | Hana>  |
| --- | --- | --- | --- | --- | --- | --- | --- | --- | --- |
| 1. | A Thousand Orchids  | 4:36 |  |  |  |  |  |  |  |
| 2. | Breaking the Circle  | 4:13 |  |  |  |  |  |  |  |
| 3. | Until The Wheels Fall Off  | 4:07 |  |  |  |  |  |  |  |
| 4. | Everything Is Sweet  | 4:50 |  |  |  |  |  |  |  |
| 5. | Lost In The Sunshine  | 4:04 |  |  |  |  |  |  |  |
| 6. | Tokyo  | 3:23 |  |  |  |  |  |  |  |
| 7. | Beyond The Universe  | 4:13 |  |  |  |  |  |  |  |
| 8. | He's a Dreamer  | 5:06 |  |  |  |  |  |  |  |
| 9. | Reflections  | 3:22 |  |  |  |  |  |  |  |
| 10. | Hearing In Colour  | 4:01 |  |  |  |  |  |  |  |
| 11. | Broken Toy  | 3:32 |  |  |  |  |  |  |  |
| 12. | We've Been Watching You  | 4:37 |  |  |  |  |  |  |  |
| משך כולל: | משך כולל: | 50:04 |  |  |  |  |  |  |  |
הערות שוליים

↑  "Sophie Ellis-Bextor has shared a brand-new single 'Breaking The Circle' and announced her seventh studio album 'HANA'". Total Ntertainement. 8 בפברואר 2023. נבדק ב-11 בפברואר 2023. {{cite web}}:  (עזרה)
| --- | --- |
בקרת זהויות :  MusicBrainz release group: 93c8c79b-03f8-4230-86e8-df5c854d75f0
מיהאי סיקיי

| --- | --- |

 לידה:  8 במאי 1901 יאסברן, הונגריה 
 פטירה:  22 במרץ 1963 (בגיל 61) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות פרקשרטי בבודפשט 
 תקופת הפעילות:  מ-1920
 פרסים והוקרה:  פרס קושוט (1949)  פרס קושוט (1955)  אמן דגול של הונגריה (1950) 
 
מיהאי סֵיקֶיי (במקור ספגטנר - Spagatner, בהונגרית: Székely Mihály;‏ 8 במאי 1901, יאסברן – 22 במרץ 1963, בודפשט) היה זמר אופרה יהודי-הונגרי (בס) זוכה פרס קושוט פעמיים, זוכה פרס האמן הדגול של הונגריה.
ביוגרפיה

מיהאי סֵיקֶיי נולד במשפחה יהודית ואביו, שהיה צורף-סוחר, שינה את שמו מספגטנר לשם ההונגרי סקיי (פירושו סקלר). הוריו, כמו ארבעת אחיו, היו חובבי מוזיקה. הוא למד זמרה באופן פרטי אפילו בטרם סיים את לימודיו בתיכון בבודפשט. הופעתו הראשונה התקיימה בשנת 1920: הוא שר שירי עם על הבמה במועדון האורפאום. הוא המשיך את לימודיו אצל ד"ר גזה לאסלו ובגיל עשרים ושתיים חתם חוזה בבית האופרה של בודפשט. סיקיי היה חבר בלהקת בית האופרה משנת 1923 ועד מותו בשנת 1963 (למעט בתקופת השואה), והופיע יותר מ-1,300 פעמים. טיטה רופו, בריטון איטלקי מפורסם, כשהאזין לתפקידו Sparafucile, סבר ש"מעולם לא שמע קול כל כך יפה".
סיקיי זכה להצלחה רבה גם בחו"ל, בעיקר באיטליה ובווינה. אחד מתפקידיו החשובים ביותר היה באופרה טירת הנסיך כחול הזקן. בלה ברטוק כתב ועידכן את האופרה בתקופת השיפוץ שנערך בבית האופרה ב-29 באוקטובר 1936. הוא כתב מחדש בכמה מקומות והתאים את התפקיד הראשי של האופרה שלו לקולו של מיהאי סקיי.
בתקופת השואה במלחמת העולם השנייה ובמיוחד בתקופת שלטון מפלגת צלב החץ סיקיי היהודי הסתתר אצל חבר כומר. אחרי המלחמה הזמין אותו אנטל דוראטי לדאלאס לשיר, אך עקב קשיים פוליטיים במהלך הסיור, הוא הגיע באיחור לחזרות, כך שהוחלף על ידי באסיסט אמריקאי צעיר יליד קנדה ממוצא יהודי, ג'ורג' לונדון (מקודם: בורנשטיין). בינואר 1946, חתם חוזה במטרופוליטן אופרה בניו יורק, שם הופיע 47 פעמים בין 1947 ל-1950, בעיקר באופרות של ריכרד וגנר (פפנר, מרקיז הרמן, המלך מרק, הונדינג).
בין השנים 1947–1949, בהזמנתו של אוטו קלמפרר, חזר לבית האופרה של בודפשט. לאחר מכן, השלטון הקומוניסטי הגביל את נסיעותיו למערב, אך הוא סייר בברית המועצות והגיע למספר מדינות אירופה. בשנת 1956 הוא שר בפסטיבל בהולנד את אחד הדמויות הגדולות ביותר שלו, טירת הנסיך כחול הזקן של בארטוק. בשנים 1957–1961 הופיע שנה אחר שנה בפסטיבל גליינדבורן, בעיקר בשירי מוצרט.
הוא היה אחד מזמרי האופרה המשמעותיים ביותר בתקופתו. מביצועיו, תפקידי הבס של אופרות מוצרט יוצאי הדופן. ג'. קנדי ציטט את סר רודולף בינג בגיליון "לה פוליה" באפריל 2002: "לא רק שמיהאי סיקיי היה אחד מצלילי הבס העמוקים היפים ביותר של המאה, הוא הקסים את עמיתיו והיפנט את הקהל שלו בכישרון הבמה העצום והתפיסת התוכן שלו".
הוא מת ב-1963 בבודפשט. לוח לזכרו הוקם בשנת 1964.
מורשתו הוצגה ב"מוזיאון יאס" ביאסברן, שם נשמר זכרו.
תפקידיו העיקריים

בארטוק: טירת הנסיך כחול הזקן – כחול הזקן
מוצרט: החטיפה מן ההרמון – אוזמין
מוצרט: דון ג'ובאני – לפורלו
מוצרט: חליל הקסם – סראסטרו
מוסורגסקי: בוריס גודונוב – בוריס
שטראוס: אביר הוורד – הברון אוקס
ורדי: דון קרלוס – מלך הפיליפינים
ורדי: סימון בוקאנגרה – פיסקו
פרסים

פרס קושוט (1949, 1955)
פרס האמן הדגול (1950)
לקריאה נוספת

Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969.
Albert István : Székely Mihály (Muzsika, 1961. 6. sz.)
Breuer János: Székely Mihály 40 éves operai jubileuma (Muzsika, 1962. 3. sz.)
Szenthegyi István Búcsú Székely Mihálytól (Muzsika, 1963. 5. sz.)
Á. B.: Emlékezés egy nagy énekesre (Élet és Irod. 1963. 13. sz.)
Balassa Imre: Az operaszínpad klasszikusa. Székely Mihány (Film Színház Muzsika, 1966. 20. sz.)
Várnai Péter: Székely Mihály, Zeneműkiadó 1968
Viola György: Operafejedelmek, Népszava 1986 ISBN 963-322-371-7
Peter Várnai in 'The New Grove Dictionary of Opera', ed. Stanley Sadie (London, 1992) ISBN 0-333-73432-7
לקסיקון יהודי הונגרי. 1929. עורך פטר אויווארי. מיהאי סקיי
הערות שוליים

↑  A kékszakállú herceg vára
↑  http://www.lafolia.com/archive/kennedy/kennedy200204szekely.html
↑  "Székely Mihály Emlékszoba | Jászmúzeum". jaszmuzeum.hu.
| --- | --- |
בקרת זהויות :  PLWABN: 9810553027405606  BnF: cb12187504q (data)  CiNii: DA14505774  GND: 134673611  ISNI: 0000 0000 8078 9099  LCCN: n85026761  LNB: 000327525  MusicBrainz: 5ec95a8e-e075-4f4c-85e9-b394ff1dc43d  NSK: 000263210  RERO: 02-A011611165  VIAF: 55392   WorldCat (עם VIAF): 55392 
לוח זיכרון ברובע 6 של בבודפשט.
Can't Get You Out of My Head

"Can't Get You Out of My Head" (בעברית: "לא יכולה להוציא אותך מהראש שלי") הוא סינגל שהוקלט על ידי הזמרת-יוצרת האוסטרלית קיילי מינוג, מתוך אלבומה השמיני, Fever. השיר יצא לאור באוסטרליה ב-8 בספטמבר 2001, כסינגל הראשון והפותח מתוך האלבום, על ידי חברת התקליטים פרלופון. בבריטניה, יצא השיר ב-17 בספטמבר 2001, ובארצות הברית ב-18 בפברואר 2002.
בנוסף לביקורות החיוביות אשר הופנו כלפיו, "Can't Get You Out of My Head" זכה להצלחה מסחרית בקנה מידה בינלאומי. השיר הצליח להגיע למקום הראשון במצעדים של אוסטריה, בלגיה, צרפת, גרמניה, איטליה, פולין, שווייץ, בריטניה, וכל מדינה אחרת באירופה למעט פינלנד, שם הגיע למקום החמישי בלבד. בארצות הברית, הגיע השיר למקום השביעי במצעד הבילבורד הוט 100, ובעקבות כך הפך לשיר השני המצליח ביותר של מינוג במדינה זו, אחרי להיטה "The Loco-Motion". על פי דיווחים, "Can't Get You Out of My Head" הגיע למקום הראשון בארבעים מדינות שונות ברחבי העולם, מה שהופך אותו לאחד מן השירים המצליחים ביותר בכל הזמנים.
השיר היה מוסמך למעמד של שלוש פלטינות באוסטרליה, פלטינה כפולה בבריטניה וזהב בארצות הברית. שיר זה היה לראשון של מינוג אשר נמכר בכלמעלה ממיליון עותקים בבריטניה, שם הוא מתפקד גם כשיר ה-28 הנמכר ביותר במילניום הנוכחי. בפברואר 2019, הצליח השיר לצבור למעלה מ-100 מיליון השמעות ברשת הזרמת המדיה ספוטיפיי, מה שהופך אותו לאחד מן השירים היחידים שיצאו בעשור הראשון של המאה ה-21 והצליחו לעשות זאת. ביוטיוב צבר הקליפ של השיר 113 מיליון צפיות. נכון לספטמבר 2019, השיר מתפקד כשירה הנמכר ביותר של מינוג, וכאחד מהשירים הנמכרים ביותר בכל הזמנים.
רקע וכתיבה

השיר נכתב, הולחן והופק על ידי קתי דניס ורוב דייוויס. השיר הוא שיר בסגנון הנו-דיסקו, אשר משלב בתוכו גם את סגנון הסינת'פופ. שני סגנונות אלו מאפיינים שירים נוספים מתוך האלבום בו נכלל השיר.
במרוצת השנים, השפיע השיר על תרבות הפופ, תוך שזכה למאות גרסאות כיסוי ורמיקסים שונים. מכירותיו של השיר נעמדות בכ-5 מיליון עותקים.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 207 |  |
וידאו קליפ

הווידאו קליפ הנלווה שצולם לשיר הועלה ליוטיוב ב-6 במרץ 2009. הקליפ זכה להצלחה רבה, תוך שהופנו כלפיו ביקורות חיוביות רבות. התלבושת של מינוג בקליפ זכתה לאהדה ברחבי העולם, תוך שבמרוצת השנים יצאו שלל תחפושות ותלבושות שונות המזכירות אותה ומהוות מעין מחווה עבורה.
נכון לפברואר 2019, מונה הצפיות של הקליפ עומד על כ-113 מיליון צפיות.
מיקומי שיא

|   ‏‏‏  מצעדים ודירוגים (2001-02)> מדינה |   ‏‏‏  מצעדים ודירוגים (2001-02)> מצעד |   ‏‏‏  מצעדים ודירוגים (2001-02)> מיקום שיא |   ‏‏‏  מצעדים ודירוגים (2001-02)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 1 |  |
|  אירופה | אירופה הוט 100 | 1 |  |
|  איטליה | מצעד הסינגלים האיטלקי | 1 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 7 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד 40 שירי המיינסטרים | 3 |  |
|  ארצות הברית | מצעד השירים הקצביים | 9 |  |
|  ברזיל | טופ 100 ברזיל | 1 |  |
|  גרמניה | GfK – טופ 100 | 1 |  |
|  דנמרק | היטליסטן | 1 |  |
|  דרום אפריקה | אנטרטיינמנט מוניטורינג אפריקה | 2 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 1 |  |
|  יוון | IFPI Greece | 1 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 1 |  |
|  ספרד | PROMUSICAE | 1 |  |
|  סקוטלנד | מצעד הסינגלים הסקוטי | 1 |  |
|  פולין | ZPAV | 1 |  |
|  פורטוגל | מצעד הסינגלים הפורטוגזי | 1 |  |
|  פינלנד | המצעדים הפיניים הרשמיים | 5 |  |
|  פלנדריה | אולטראטופ 50 | 1 |  |
|  צרפת | SNEP | 1 |  |
|  רומניה | מצעד השירים הרומני | 1 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 1 |  |
|   ‏‏‏  מצעדי סוף שנה (2001)> מדינה |   ‏‏‏  מצעדי סוף שנה (2001)> מצעד |   ‏‏‏  מצעדי סוף שנה (2001)> מיקום שיא |   ‏‏‏  מצעדי סוף שנה (2001)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 3 |  |
|  אוסטרליה | מצעד שירי הדאנס | 1 |  |
|  אוסטרליה | מצעד שירי המועדונים | 27 |  |
|  אירופה | אירופה הוט 100 | 2 |  |
|  איטליה | מצעד הסינגלים האיטלקי | 1 |  |
|  אירלנד | מצעד הסינגלים האירי | 7 |  |
|  גרמניה | GfK – טופ 100 | 4 |  |
|  הולנד | מצעד 40 הסינגלים ההולנדיים | 2 |  |
|  הממלכה המאוחדת | מצעד הסינגלים הבריטי | 3 |  |
|  ולוניה | אולטראטופ 40 | 7 |  |
|  ישראל | מדיה פורסט ישראל | - |  |
|  ישראל | גלגלצ | 1 |  |
|  ניו זילנד | המצעד הניו זילנדי הרשמי | 45 |  |
|  פלנדריה | אולטראטופ 50 | 8 |  |
|  צרפת | SNEP | 8 |  |
|  רומניה | מצעד השירים הרומני | 1 |  |
|  שווייץ | המצעד השווייצרי | 1 |  |
|   ‏‏‏  מצעדי סוף שנה (2002)> מדינה |   ‏‏‏  מצעדי סוף שנה (2002)> מצעד |   ‏‏‏  מצעדי סוף שנה (2002)> מיקום שיא |   ‏‏‏  מצעדי סוף שנה (2002)>  |
| --- | --- | --- | --- |
|  אוסטריה | Ö3 אוסטריה טופ 40‏ | 50 |  |
|  אירופה | אירופה הוט 100 | 11 |  |
|  ארצות הברית | בילבורד הוט 100 | 45 |  |
|  צרפת | SNEP | 36 |  |
|  שווייץ | המצעד השווייצרי | 26 |  |
|   ‏‏‏  מצעדי עשור (2000-09)> מדינה |   ‏‏‏  מצעדי עשור (2000-09)> מצעד |   ‏‏‏  מצעדי עשור (2000-09)> מיקום שיא |   ‏‏‏  מצעדי עשור (2000-09)>  |
| --- | --- | --- | --- |
|  אוסטרליה | מצעד הסינגלים האוסטרלי | 58 |  |
|  גרמניה | GfK – טופ 100 | 67 |  |
|  הולנד | מצעד 40 הסינגלים ההולנדיים | 15 |  |
|  הממלכה המאוחדת | מצעד הסינגלים הבריטי | 7 |  |
|  ישראל | מדיה פורסט ישראל | - |  |
|  ישראל | גלגלצ | 46 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  הממלכה המאוחדת | מצעד הסינגלים הבריטי | 72 |  |
נתוני מכירות

| מקום | תארים | מכירות |
| --- | --- | --- |
| אוסטריה (IFPI Austria) | פלטינה | 40,000 |
| אוסטרליה (ARIA) | פלטינה 3× | 210,000 |
| איטליה (FIMI) | פלטינה 2× | 100,000 |
| ארצות הברית (RIAA) | זהב | 531,000 |
| בלגיה (BEA) | פלטינה 2× | 100,000 |
| בריטניה (BPI) | פלטינה 2× | 1,300,000 |
| גרמניה (BVMI) | פלטינה | 500,000 |
| דרום אפריקה (RISA) | פלטינה | 50,000 |
| הולנד (NVPI) | פלטינה | 60,000 |
| יוון (IFPI Greece) | פלטינה | 20,000 |
| נורווגיה (IFPI Norway) | פלטינה | 10,000 |
| ניו זילנד (RMNZ) | זהב | 5,000 |
| צרפת (SNEP) | פלטינה | 918,000 |
| שוודיה (GLF) | פלטינה | 30,000 |
| שווייץ (IFPI Switzerland) | פלטינה | 40,000 |
גרסאות כיסוי

הזמר גד אלבז הוציא במהלך 2002 גרסת כיסוי חסידית בשם "נחמן מאומן". בגרסה הזו קטע הפתיחה מושר בצורת "נה נה נה, נחמן מאומן, נה נה נה, נחמן מברסלב".